Täna pidi välisministeeriumis andma loengu Brasiilia välisminister Celso Amorim teemal "Brasiilia uus globaalne roll". Amorim jättis loengu ära vähese huvi tõttu, nagu mulle just äsja teatati. Mis on omamoodi huvitav, kuna loengule registreerimine oli tehtud üsna keeruliseks ja välisministeeriumi pressiosakond ei tahtnud mind loengule registreerida, kuna ma ei ole enam ametilikult ühegi toimetuse hingekirjas (võib-olla ma sain neist ka valesti aru, ei või iial teada). Ehk siis ma viskaksin siin otse kivi  välisministeeriumi kapsaaeda. Aga võib-olla olengi ma peaaegu et ainus veidrik Eestis, keda Celso Amorimi loeng ja Brasiilia teemad üldisemalt huvitavad.